KarbosGuide.dk. Modul 3e.08c
KarbosGuide.dk. Modul 3e08c.
Pentium IV, P7 eller "Willamette"...
Hvad følger efter Pentium III?
Her skal vi se på videreudviklingen af Pentium III og forudse lidt om Pentium IV.
Athlon har været hård for Intel
Sidst i fbruar kom 850 og 866 MHz modellerne og 933 MHz modellen er på vej til maj. Intel prøvede altså at vise styrke, og at man sagtens kunne fælge med AMD. Det klingede bare lidt hult, da man i praksis ikke kunne levere varen. Dell havde 2 måneders ventetid på en 800 MHz-maskine - det duer jo ikke, når AMD ruller tusindvis af processorer ud hver dag og uge.
Det interessante er imidlertid, hvilken version af Pentium III som bliver den sidste. For der er ingen tvivl om, at løbet er ved at være kørt for denne processor.
Pentium III bygger nemlig på relativt gammel teknologi - den såkaldte P6 core, som man påbegyndte udviklingen af helt tilbage i 1991. Se skemaet herunder:
Intels næste processor har længe været planlagt. Den skulle rumme en helt ny IA32 kerne kaldet P7. Der har dog verseret rygter om, hvor vidt Intel har droppet P7-kernen.
Når man skriver om processorer, henter man sine oplysninger på Internettet. Intel offentliggør jævnligt "roadmaps", som fortæller om deres planer for de kommende kvartaler og år. Sideløbende med disse troværdig informationer er der et hav af rygter og analyser fra helt uoficielle kilder, som fx får deres informationer fra ansatte i Intel, der ønsker at være anonyme og fra andre med uofficiel inside-viden.
Ofte viser det sig, at de uofficielle kilder giver den vigtigste information - det er i hvert fald min erfaring. Og her er Intels kommende Pentium IV et spændende eksempel.
Intels officielle politik har været, at P6 kernen skulle udgå her i år 2000 og erstattes af en helt ny kerne. Det skulle føre til processoren med kodenavnet "Willamette" som den første af en ny serie IA32 processorers. Disse Pentium IV'ere skulle markedsføres parallelt med den helt ny topprocessor Itanium ("Merced"):
Nu kommer det spændende. Rygterne vil vide, at Intel have alt for store kræfter på IA64 og Itanium-projektet. Og dermed skulle "Willamette" slet ikke blive så revolutionerende en nyhed.
Det var (og er vel fortsat) meningen, at Willamette skal være den sidste IA32 CPU, som altså benytter samme instruktion-sæt som alle andre chips i P6 familien. Her er de oprindelige planer for Willamette:
Nyt 450 pins sokkel
Dobbelt Rambus RAM bus
En helt ny cache og kerne arkitektur - helt anderledes fra P6-designet.
1 MB L2 cache som var opsplittet i hundreder af "squares", hvilket skulle betyde ny muligheder for massiv parallel instruktions-udførelse.
Chipset "Tahema"
Det var forventningerne, som har lydt tilbage fra 1997/98. Men siden har der været mislyde. Flere kilder har undret sig over de manglende udtalelser fra Intel om Willamette. De seneste oficille udtalelser går på, at Willamette lanceres oktober 2000. Men der er kun tale om et let ændret design i forhold til P6.
Dette skulle altså være følgen af den massive satsning på Itanium - der har ikke været kræfter til at rigtig nyudvikling af P7-kernen. mange mener, at det kommer til at koste Intel dyrt. De mest radikale forudser, at Intel taber store dele af pc-markedet til AMD, som står helt anderledes stærkt med deres Athlon-linjer .
Pentium IV vil i starten blive produceret i 0,18 mikron proces og komme med klokfrekvensen 1200 MHz.
Senere følger 0,13 kobber proces-teknologi med 1600 MHz (1.6 GHz)og højere klokfrekvenser.
Chipsættet "Tahema" skulle have en 400 MHz FSB og AGP4X.
Lidt nyt er der
Intel har dog varslet visse interessante nyheder i Wilamette:
Senere versioner med 1 MB L2 cache.
Ny multimedie-instruktoner. SIMD2 er en udvidelse af den vellykede instruktionspakke SIMD fra Pentium III. De ny instruktioner kan klare flere parallelle afviklinger og har flere 128 bits registre.
En 64 bits FPU
128 bit MMX
En intern fordobling af klokfrekvensen i forhold til ALU'en (Arithmetical Logic Unit) som er en central regneenhed.
Disse oplysninger indikerer gode kvaliteter for Wilamette. Spørgsmålet bliver, om det er nok til at matche Athlon.